**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. LAPKRIČIO 28 D. SPRENDIMO NR. T9-236 „DĖL SUTIKIMO PERIMTI VALSTYBĖS TURTĄ SKUODO RAJONO SAVIVALDYBĖS NUOSAVYBĖN“ PAKEITIMO**

2025 m. sausio 19 d. Nr. T10-11

Skuodas

**1. Parengto sprendimo projekto tikslas ir uždaviniai.**

Savivaldybės taryba 2024 m. lapkričio 28 d. sprendimu Nr. T9-236 „Dėl sutikimo perimti valstybės turtą Skuodo rajono savivaldybės nuosavybėn“ nusprendė sutikti perimti Skuodo rajono savivaldybės nuosavybėn valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą – felčerinį punktą, unikalus Nr. 4400-0514-2469:1507, esantį Pasienio g. 11-6, Luknių k., Skuodo r. sav. Lietuvos Respublikos Vyriausybė ruošdama nutarimo projektą „Dėl valstybės turto perdavimo Skuodo rajono savivaldybės nuosavybėn“ nutarė turtą perduoti su visais esančiais skoliniais įsipareigojimais, todėl būtina koreguoti jau priimtą Skuodo rajono savivaldybės tarybos sprendimą, papildant punktu apie įsipareigojimą turtą perimti su visais skoliniais įsipareigojimais.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 12 ir 15 punktais, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu, Lietuvos Respublikos Vyriausybės 2001 m. sausio 5 d. nutarimo Nr. 16 „Dėl Valstybės turto perdavimo patikėjimo teise ir savivaldybių nuosavybėn“ 12.2 papunkčiu.

**3. Laukiami rezultatai.**

Perduotas Skuodo rajono savivaldybės nuosavybėn valstybei nuosavybės teise priklausantis nekilnojamasis turtas – felčerinis punktas, unikalus Nr. 4400-0514-2469:1507, esantis Pasienio g. 11-6, Luknių k., Skuodo r. sav..

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti reikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.