**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TARYBOS 2024 M. LAPKRIČIO 28 D. SPRENDIMO NR. T9-236 „DĖL SUTIKIMO PERIMTI VALSTYBĖS TURTĄ SKUODO RAJONO SAVIVALDYBĖS NUOSAVYBĖN“ PAKEITIMO**

2026 m. sausio 19 d. Nr. T10-11

Skuodas

Vadovaudamasi Lietuvos Respublikos vietos savivaldos įstatymo 6 straipsnio 12 ir 15 punktais, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu, Lietuvos Respublikos Vyriausybės 2001 m. sausio 5 d. nutarimo Nr. 16 „Dėl Valstybės turto perdavimo patikėjimo teise ir savivaldybių nuosavybėn“ 12.2 papunkčiu, atsižvelgdama į valstybės įmonės Turto banko 2024 m. spalio 16 d. raštą Nr. (15.1 Mr) SK4-12362 „Dėl nekilnojamojo turto perdavimo“, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2024 m. lapkričio 28 d. sprendimą Nr. T9-236 „Dėl sutikimo perimti valstybės turtą Skuodo rajono savivaldybės nuosavybėn“:

1.1. Papildyti 2 punktu:

„2. Įsipareigoti valstybės įmonės Turto banko patikėjimo teise valdomą nekilnojamąjį turtą – felčerinį punktą, unikalus Nr. 4400-0514-2469:1507, esantį Pasienio g. 11-6, Luknių k., Skuodo r. sav., perimti Skuodo rajono savivaldybės nuosavybėn su visais skoliniais įsipareigojimais, susidariusiais iki šio turto perėmimo valstybės nuosavybėn dienos, Skuodo rajono savivaldybei apmokant valstybės įmonės Turto banko patirtas administravimo, teisinės registracijos paslaugų ir kitas su turto eksploatavimu susijusias išlaidas, susidariusias iki šio turto perdavimo Skuodo rajono savivaldybės nuosavybėn dienos.“

1.2. Buvusius 2–3 punktus atitinkamai laikyti 3–4 punktais.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel.  (0 440) 45 563