**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO INVESTAVIMO DIDINANT UŽDAROSIOS AKCINĖS BENDROVĖS „sKUODO VANDENYS“ ĮSTATINĮ KAPITALĄ**

2025 m. birželio 26 d. Nr. T9-153

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6 ir 7, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 straipsnio 1–3 dalimis, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir atsižvelgdama į Skuodo rajono savivaldybės mero 2025 m. birželio 16 d. raštą Nr. R2-1485 „Dėl pasiūlymo investuoti savivaldybės turtą didinant UAB „Skuodo vandenys“ įstatinį kapitalą“, Skuodo rajono savivaldybės taryba nusprendžia:

1. Investuoti 199 999,95 Eur (vieną šimtą devyniasdešimt devynis tūkstančius devynis šimtus devyniasdešimt devynis eurus, devyniasdešimt penkis centus) savivaldybės biudžeto lėšų UAB „Skuodo vandenys“, kodas 173820527 įstatiniam kapitalui padidinti išleidžiant 689 655 (šešis šimtus aštuoniasdešimt devynis tūkstančius šešis šimtus penkiasdešimt penkias) paprastąsias vardines akcijas, kurių kiekvienos nominali vertė – 0,29 Eur (dvidešimt devyni centai).

2. Nustatyti, kad išleidžiamas akcijas pirmumo teise įsigyja vienintelis akcininkas Skuodo rajono savivaldybė (kodas 111104649, adresas: Vilniaus g. 13, Skuodas).

3. Įpareigoti Skuodo rajono savivaldybės merą Stasį Gutautą:

~~3.1. Patvirtinti UAB „Skuodo vandenys“ 6 823 936,83 Eur (šešių milijonų aštuonių šimtų dvidešimt trijų tūkstančių devynių šimtų trisdešimt šešių eurų, aštuoniasdešimt trijų centų) įstatinį kapitalą, kuris padalintas į 23 530 816 (dvidešimt tris milijonus penkis šimtus trisdešimt tūkstančių aštuonis šimtus šešiolika) paprastųjų vardinių akcijų, vienos akcijos nominali vertė 0,29 Eur (dvidešimt devyni centai) ir 0,19 Eur (devyniolika centų) akcijų perviršį.~~

***3.1. Padidinti UAB „Skuodo vandenys“, kodas 173820527, įstatinį kapitalą 199 999,95 Eur (vienu šimtu devyniasdešimt devyniais tūkstančiais devyniais šimtais devyniasdešimt devyniais eurais, devyniasdešimt penkiais centais) savivaldybės biudžeto lėšomis, išleidžiant 689 655 (šešis šimtus aštuoniasdešimt devynis tūkstančius šešis šimtus penkiasdešimt penkias) paprastąsias vardines akcijas, kurių kiekvienos nominali vertė – 0,29 Eur (dvidešimt devyni centai).***

3.2. Pasirašyti akcijų pasirašymo sutartį.

3.3. Patvirtinti UAB „Skuodo vandenys“ pakeistus įstatus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras Stasys Gutautas