**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, PROJEKTŲ IDĖJŲ ATRANKOS IR FINANSAVIMO TVARKOS APRAŠO PATVIRTINIMO**

2026 m. sausio 19 d. Nr. T10-14

Skuodas

1. **Parengto sprendimo projekto tikslas ir uždaviniai.**

Tarybos sprendimo projektu siūloma patvirtinti naują Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą, siekiant užtikrinti skaidresnę ir efektyvesnę projektų teikimo, įgyvendinimo bei balsavimo tvarką.

Skuodo rajono savivaldybės tarybos 2021 m. rugpjūčio 26 d. sprendimas Nr. T9-147 „Dėl Skuodo rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo patvirtinimo“ su visais pakeitimais pripažįstamas netekusiu galios.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 4 straipsnio 8 ir 11 punktas ir 42 straipsnio 4 punktas.

**3. Laukiami rezultatai.**

Patvirtinus naują Skuodo rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti bei kurti, projektų idėjų atrankos ir finansavimo tvarkos aprašą, tikimasi, kad dalyvaujamojo biudžeto procesas taps greitesnis, skaidresnis ir efektyvesnis. Naujas tvarkos aprašas taip pat užtikrins atitiktį antikorupcinio vertinimo reikalavimams. Atrankai bus teikiamos tik tokios idėjos, kurioms nereikalingi statybą leidžiantys dokumentai, todėl sumažės rizika, kad gyventojų išrinkti projektai vėluos arba liks neįgyvendinti. Vieno balso principas ir balsavimas tik už savo seniūnijos projektus sustiprins balsavimo patikimumą bei užtikrins, kad sprendimai atspindėtų vietos bendruomenės poreikius, o laimėtojo nustatymas pagal procentinę dalį suteiks lygias galimybes visoms seniūnijoms.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos jaunimo reikalų koordinatorė (patarėja) Viktorija Jucienė.