**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VISUOMENĖS SVEIKATOS STEBĖSENOS**

**2025 M. ATASKAITOS PATVIRTINIMO**

2026 m. sausio d. Nr. T10-

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patvirtinti Skuodo rajono savivaldybės visuomenės sveikatos stebėsenos 2025 m. ataskaitą. Savivaldybės tarybos patvirtintą savivaldybės visuomenės sveikatos stebėsenos ataskaitą Administracijos direktorė pateiks Higienos institutui iki 2026 m. gegužės 1 d., pagal Lietuvos Respublikos sveikatos apsaugos ministro 2003 m. rugpjūčio 11 d. įsakymą Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 7 straipsnio 32 punktu, 15 straipsnio 4 dalimi, Lietuvos Respublikos visuomenės sveikatos priežiūros įstatymo 6 straipsnio 1 dalies 1 punktu, 5 dalimi, Lietuvos Respublikos visuomenės sveikatos stebėsenos (monitoringo) įstatymo 10 straipsniu, Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, 6.3 ir 6.4 papunkčiais ir 9 punktu.

**3. Laukiami rezultatai.**

Patvirtinus Tarybos sprendimo projektą, bus užtikrinta Lietuvos Respublikos visuomenės sveikatos priežiūros įstatyme numatyta valstybinė (valstybės perduotos savivaldybėms) visuomenės sveikatos priežiūros funkcija: visuomenės sveikatos priežiūra savivaldybės teritorijoje esančiose ikimokyklinio ugdymo ir bendrojo ugdymo mokyklose, visuomenės sveikatos stiprinimas, visuomenės sveikatos stebėsena.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Sprendimo projekto rengėja ir pranešėja – Skuodo rajono savivaldybės administracijos sveikatos reikalų koordinatorė (vyriausioji specialistė) Vida Adomeckienė. Skuodo rajono savivaldybės visuomenės sveikatos stebėsenos 2025 m. ataskaitos rengėja ir pranešėja (nuotoliniu būdu) – Monika Steponkienė, Klaipėdos rajono savivaldybės visuomenės sveikatos biuro visuomenės sveikatos specialistė (stebėsena).