**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2026–2028 METŲ NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO** **PATVIRTINIMO**

2026 m. sausio 20 d. Nr. T10-16

Skuodas

**1. Parengto sprendimo projekto tikslas ir uždaviniai.**

Patvirtinti Skuodo rajono savivaldybės 2026–2028 metų neformaliojo suaugusiųjų švietimo ir tęstinio mokymosi veiksmų planą (toliau – Planą) ir paskirti jo įgyvendinimo koordinatorių.

Koordinatoriumi siūloma skirti Skuodo rajono savivaldybės pedagoginę psichologinę tarnybą (toliau – PPT), nes ši įstaiga dalyvauja Kvalifikacijų ir profesinio mokymo plėtros centro vykdomame projekte „Suaugusiųjų mokymosi galimybių plėtra“: metodininkė Vita Zaborienė nuo 2026-02-17 iki 2029-07-31 bus įdarbinta Neformaliojo suaugusiųjų švietimo koordinatore Skuodo rajono savivaldybėje (0,4 etato).

**2. Siūlomos teisinio reguliavimo nuostatos.**

Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi nustatyta, kad savivaldybės taryba, atsižvelgdama į Vyriausybės patvirtintas nacionalines plėtros programas, savivaldybės gyventojų, darbdavių, kitų socialinių partnerių poreikius, tvirtina savivaldybės neformaliojo suaugusiųjų švietimo ir tęstinio mokymosi veiksmų planą ir skiria jo įgyvendinimo koordinatorių.

**3. Laukiami rezultatai.**

Patvirtinus Planą, savivaldybėje veikiantys neformaliojo suaugusiųjų švietimo ir tęstinio mokymosi paslaugų teikėjai sudarys sąlygas suaugusiųjų neformaliam mokymuisi įvairiose srityse.

**4. Lėšų poreikis sprendimui įgyvendinti ir jų šaltiniai.**

Planui įgyvendinti iš savivaldybės biudžeto prašoma skirti po 1800 eurų kiekvienais biudžetiniais metais (2026–2028 m.).

**5. Sprendimo projekto autorius ir (ar) autorių grupė.**

Pranešėja – Švietimo ir sporto skyriaus vedėja Daiva Jonušienė.

Rengėja – Švietimo ir sporto skyriaus vyriausioji specialistė Aldona Jasienė.