**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T9-111 „DĖL SKUODO RAJONO SAVIVALDYBĖS BENDRUOMENĖS SVEIKATOS TARYBOS SUDARYMO“ PAKEITIMO**

2026 m. sausio 21 d. Nr. T10-17

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės tarybos 2023 m. gegužės 25 d. sprendimo Nr. T9-111 „Dėl Skuodo rajono savivaldybės bendruomenės sveikatos tarybos sudarymo“ (toliau – Sprendimas) 1.3.3. papunktis keičiamas dėl naujai pareigas nuo 2025 m. spalio 1 d. pradėjusios eiti Skuodo rajono savivaldybės administracijos sveikatos reikalų koordinatorės (vyriausiosios specialistės) Vidos Adomeckienės. Vida Adomeckienė keičia Bendruomenės sveikatos tarybos narę Daivą Gedrimę. Atliekant 1.3.3 papunkčio pakeitimą pastebėta, kad Sprendimo turinyje naudojamas žodis „komisija“, o tai neatitinka Sprendimo pavadinimo. Atsižvelgiant į šią techninę klaidą, keičiami Sprendimo 1.1, 1.2 ir 1.3 papunkčiai, kuriuose vietoj žodžio „komisija“ bus įrašyta „taryba“. 2026 m. sausio 12 d. mero teikimu Skuodo rajono savivaldybės bendruomenės sveikatos tarybos pirmininko pareigoms teikiama Vytauto Jautakio, Savivaldybės tarybos Sveikatos apsaugos ir socialinių reikalų komiteto pirmininko, kandidatūra.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 punktas, Lietuvos Respublikos sveikatos sistemos įstatymo 63 straipsnio 6 punktas, 69 straipsnio 1 dalis, Skuodo rajono savivaldybės tarybos 2023 m. gegužės 25 d. sprendimu Nr. T9-110 „Dėl Skuodo rajono savivaldybės bendruomenės sveikatos tarybos nuostatų patvirtinimo“ patvirtintų Skuodo rajono savivaldybės bendruomenės sveikatos tarybos nuostatų 10 punktas.

**3. Laukiami rezultatai.**

Paskyrus naują komisijos narį Skuodo rajono savivaldybės bendruomenės sveikatos taryba vykdys savo įgaliojimus teisės aktų nustatyta tvarka ir bus ištaisytas klaidinantis Sprendimo turinys.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos sveikatos reikalų koordinatorė (vyriausioji specialistė) Vida Adomeckienė.