**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS KONTROLĖS KOMITETO**

**2026 METŲ VEIKLOS PROGRAMOS PATVIRTINIMO**

2026 m. sausio 16 d. Nr. T10-1

Skuodas

**1. Parengto sprendimo projekto tikslas ir uždaviniai.**

Patvirtinti Skuodo rajono savivaldybės tarybos Kontrolės komiteto 2026 metų veiklos programą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 6 punkte nustatyta išimtinė savivaldybės tarybos kompetencija – Kontrolės komiteto veiklos programos tvirtinimas. Šio įstatymo 20 straipsnio 3 dalis nustato, kad savivaldybės taryba Kontrolės komiteto veiklos programą patvirtina per vieną mėnesį nuo kalendorinių metų pradžios. Skuodo rajono savivaldybės tarybos veiklos reglamento, patvirtinto 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“, 111 punkte numatyta, kad Kontrolės komitetas dirba pagal Tarybos patvirtintą veiklos programą.

Kontrolės komiteto 2026 metų veiklos programai buvo pritarta 2025 m. gruodžio 4 d. Kontrolės komiteto posėdyje.

**3. Laukiami rezultatai.**

Patvirtinta Skuodo rajono savivaldybės tarybos Kontrolės komiteto 2026 metų veiklos programa.

**4. Lėšų poreikis sprendimui įgyvendinti ir jų šaltiniai.**

Lėšų poreikio nėra.

**5. Sprendimo projekto autorius ir (ar) autorių grupė.**

Pranešėjas – Kontrolės komiteto pirmininkas Petras Pušinskas.

Rengėjai: Kontrolės komiteto pirmininkas Petras Pušinskas, Tarybos posėdžių sekretorė Dalia Sadauskienė.