**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės sklypO, esanČIO KALVIŲ kaime, LENKIMŲ seniūnijoje, SKUODO rajono savivaldybėje, perdavimo SKUODO rajono savivaldybei valdyti, naudoti ir disponuoti juo patikėjimo TEISE**

2026 m. sausio 19 d. Nr. T10-8

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – Kreiptis į Nacionalinę žemės tarnybą prie Aplinkos ministerijos dėl konservacinės paskirties (naudojimo būdas ‒ kultūros paveldo objektų žemės sklypai) žemės sklypo, unikalus Nr. 4400-6764-9532, kadastro Nr. 7520/0006:55, plotas ‒ 0,7100 ha, esančio Kalvių k., Lenkimų sen., Skuodo r. sav., perdavimo Skuodo rajono savivaldybei valdyti, naudoti ir disponuoti juo patikėjimo teise piliakalnių ir kitų nekilnojamųjų kultūros vertybių tvarkymui ir apsaugai.

**2. Siūlomos teisinio reguliavimo nuostatos.**

Nacionalinė žemės tarnyba prie Aplinkos ministerijos patikėjimo teise valdo kitos paskirties žemės sklypą, kurio naudojimo būdas ‒ kultūros paveldo objektų žemės sklypai. Lietuvos Respublikos vietos savivaldos įstatymo 6 straipsnio 26 punkte nurodytos Savarankiškosios (Konstitucijos ir įstatymų nustatytos (priskirtos)) savivaldybių funkcijos, tai yra kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės želdynų ir želdinių teritorijose esančių želdynų ir želdinių apsauga, priežiūra ir tvarkymas, būklės stebėsena, želdynų kūrimo ir želdinių veisimo organizavimas ir (ar) vykdymas, želdinių ir želdynų, neatsižvelgiant į žemės, kurioje jie yra, nuosavybės formą, inventorizavimas ir apskaita, atskirųjų želdynų žemės sklypų formavimo, šių sklypų kadastro duomenų nustatymo ir jų įrašymo į Nekilnojamojo turto kadastrą organizavimas.

To paties įstatymo 15 straipsnio 4 dalyje nurodyta viena iš savivaldybės tarybos kompetencijų, – jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos žemės įstatymo 7 straipsnio 2 dalies 8 punkte nurodyta, kad valstybinės žemės valdymas, naudojimas ir disponavimas ja patikėjimo teise perduodama savivaldybėms patikėjimo teise Vyriausybės nustatyta tvarka Nacionalinės žemės tarnybos vadovo sprendimu piliakalnių ir kitų nekilnojamųjų kultūros vertybių tvarkymui ir apsaugai.

Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.8 papunktyje nurodyta, kad perduodamų patikėjimo teise valstybinės žemės sklypų vertė apskaičiuojama pagal žemės verčių žemėlapius.

Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių, patvirtintų 2002 m. rugsėjo 10 d. Lietuvos Respublikos vyriausybės nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“ (toliau – Taisyklės), 3 punkte nurodyta, kad Žemės įstatymo 7 straipsnio 2 dalyje nurodytoms reikmėms savivaldybėms jų prašymu perduodami valdyti patikėjimo teise valstybinės žemės sklypai (jų dalys). Taisyklių 7.2 papunktyje nurodytas dokumentas (savivaldybės tarybos sprendimas), kurį Savivaldybė turi pateikti Nacionalinei žemės tarnybai kartu su prašymu perduoti patikėjimo teise valstybinės žemės sklypą.

Kultūros paveldo departamento prie Kultūros ministerijos direktoriaus 2024 m. balandžio 12 d. įsakymu Nr. Į-104 „Dėl Laisvoje valstybinėje žemėje esančių reikšmingiausių piliakalnių, kuriems numatoma suformuoti ir įregistruoti žemės sklypus bei juos perduoti valdyti savivaldybėms sąrašo patvirtinimo“ patvirtintame sąraše yra keturi reikšmingiausi piliakalniai, kuriuos numatoma suformuoti, įregistruoti žemės sklypus bei perduoti valdyti Skuodo rajono savivaldybei, t. y. Kivylių piliakalnis, Kalvių piliakalnis, Mosėdžio piliakalnis, Šakalių piliakalnis.

**3. Laukiami rezultatai**.

Savivaldybė perėmusi valdyti patikėjimo teise valstybinės žemės sklypą galės vykdyti savarankiškąsias (Konstitucijos ir įstatymų nustatytas (priskirtas)) savivaldybės funkcijas.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.