**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL Skuodo rajono SAVIVALDYBĖS SUTIKIMŲ STATYTI STATINIUS IŠDAVIMO TAISYKLIŲ PATVIRTINIMO**

2026 m. sausio 19 d. Nr. T10-9

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir 34 straipsnio 1 dalimi, Lietuvos Respublikos statybos įstatymo 3 straipsnio 2 dalies 1 punktu, 27 straipsnio 5 dalies 6, 14 ir 16 punktais, Lietuvos Respublikos elektros energetikos įstatymo 75 straipsnio 3 dalimi, Lietuvos Respublikos gamtinių dujų įstatymo 13 straipsnio 1 dalimi, Lietuvos Respublikos elektroninių ryšių įstatymo 42 straipsnio 1 dalimi, Lietuvos Respublikos medžioklės įstatymo 12 straipsnio 2 dalies 3 punktu, Lietuvos Respublikos reklamos įstatymo 12 straipsnio 1 dalies 4 punktu, Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“, 50 punktu, 4 priedo 1.2, 1.3 ir 1.6 papunkčiais, 2 punktu, 7 priedu, Statybos techninio reglamento STR 2.02.01:2004 „Gyvenamieji pastatai“, patvirtinto Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“, 193 punktu, Skuodo rajono savivaldybės taryba nusprendžia:

1. Patvirtinti Skuodo rajono savivaldybės sutikimų statyti statinius išdavimo taisykles (pridedama).

2. Pripažinti netekusiais galios:

2.1. Skuodo rajono savivaldybės tarybos 2024 m. sausio 25 d. sprendimą Nr. T9-7 ,,Dėl Skuodo rajono savivaldybės sutikimų statyti valstybinės reikšmės paviršiniuose vandens telkiniuose laikinuosius nesudėtinguosius statinius išdavimo taisyklių patvirtinimo“;

2.2. Skuodo rajono savivaldybės tarybos 2024 m. sausio 25 d. sprendimą Nr. T9-8 ,,Dėl Skuodo rajono savivaldybės sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo“;

2.3. Skuodo rajono savivaldybės tarybos 2024 m. sausio 25 d. sprendimą Nr. T9-9 ,,Dėl Skuodo rajono savivaldybės sutikimų statyti laikinuosius nesudėtinguosius statinius, įrengti įrenginius valstybinėje žemėje, kurioje nesuformuoti žemės sklypai, išdavimo taisyklių patvirtinimo“;

2.4. Skuodo rajono savivaldybės tarybos 2024 m. sausio 25 d. sprendimą Nr. T9-10 ,,Dėl Skuodo rajono savivaldybės sutikimų laikinai naudotis valstybine žeme statybos metu išdavimo taisyklių patvirtinimo“;

2.5. Skuodo rajono savivaldybės tarybos 2024 m. sausio 25 d. sprendimą Nr. T9-11 ,,Dėl Skuodo rajono savivaldybės sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizontalius inžinerinius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868